Nariadenie Komisie (ES) č. 1972/2003
z 10. novembra 2003
o prechodných opatrenia prijatých v súvis losti s pristúpením Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska s ohľadom na obchod s poľnohospodárskymi výrobkami
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, najmä na jej článok 2 ods. 3,
so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, najmä na jeho článok 41, prvý odsek,
keďže:
(1) kvôli zabráneniu riziku presmerovania obchodu, ktoré ovplyvňuje spoločnú organizáciu poľnohospodárskych trhov z dôvodu pristúpenia 10 nových štátov k Európskej únii 1. mája 2004, by sa mali prijať prechodné opatrenia;
(2) v súlade s pravidlami stanovenými v nariadení Komisie (ES) č. 800/1999 z 15. apríla 1999, ktorým sa ustanovujú spoločné podrobné pravidlá na uplatňovanie systému vývozných náhrad na poľnohospodárske výrobky [1] naposledy zmeneného a doplneného nariadením (ES) č. 500/2003 [2], výrobky nie sú oprávnené na náhradu, ak neopustili colné územie spoločenstva do 60 dní od prijatia vývoznej deklarácie. Povinnosť opustiť colné územie spoločenstva do 60 dní od prijatia vývoznej deklarácie je tiež prvoradou požiadavkou na uvoľnenie zábezpeky spojenej s licenciou v súlade s nariadením Komisie (ES) č. 1291/2000 z 9. júna 2000, ktoré stanovuje spoločné vykonávacie pravidlá na uplatňovanie systému dovozných a vývozných licencií a osvedčení s vopred stanovenou sadzbou náhrady pre poľnohospodárske výrobky [3] naposledy zmeneného a doplneného nariadením (ES) č. 325/2003 [4]; keďže pristúpením sa odstránia vnútorné hranice, výrobky vyvážané zo spoločenstva pätnástky musia vo všetkých prípadoch opustiť colné územie spoločenstva najneskôr do 30. apríla 2004 vrátane prípadov, ak vývozná deklarácia bola prijatá do 60 dní pred dátumom pristúpenia;
(3) vychýlenia obchodu, v dôsledku ktorých dochádza k narušeniu organizovania trhu, sa často týkajú výrobkov umelo presunutých s ohľadom na rozšírenie, pričom tieto výrobky nie sú súčasťou bežných zásob príslušného štátu; nadbytočné zásoby môžu byť tiež výsledkom národnej produkcie; preto by sa mali prijať opatrenia v podobe odstrašujúcich poplatkov ukladaných na nadbytočné zásoby v nových členských štátoch;
(4) je potrebné zabrániť tomu, aby tovar, ohľadom ktorého boli vývozné náhrady zaplatené do 1. mája 2004, využíval pri vyvezení do tretích krajín po 30. apríli 2004 druhú náhradu;
(5) opatrenia ustanovené v tomto nariadení sú nevyhnutné a primerané a mali by sa uplatňovať jednotným spôsobom;
(6) opatrenia ustanovené v tomto nariadení sú v súlade so stanoviskom všetkých príslušných riadiacich výborov,
PRIJALA TOTO NARIADENIE:
Článok 1
Vymedzenie pojmov
Na účely tohto nariadenia:
a) "spoločenstvo pätnástky" je spoločenstvo v zložení k 30. aprílu 2004;
b) "nové členské štáty" sú Česká republika, Estónsko, Cyprus, Lotyšsko, Litva, Maďarsko, Malta, Poľsko, Slovinsko a Slovensko;
c) "rozšírené spoločenstvo" je spoločenstvo v zložení k 1. máju 2004;
d) "výrobky" sú poľnohospodárske výrobky, resp. tovar nezahrnutý do prílohy I zmluvy o ES;
e) "produkčná náhrada" je náhrada poskytnutá podľa článku 7 nariadenia Rady (EHS) č. 1766/92 [5] alebo článku 7 nariadenia Rady (ES) č. 3072/95 [6] alebo článku 7 nariadenia Rady (ES) č. 1260/2001 [7].
Článok 2
Vývozy zo spoločenstva pätnástky
Pokiaľ výrobky určené na vývoz zo spoločenstva pätnástky do jedného z nových členských štátov, pre ktoré bola vývozná deklarácia prijatá do 30. apríla 2004, nespĺňajú podmienky stanovené v článku 3 nariadenia (ES) č. 800/1999 do uvedeného dátumu, príjemca vráti akúkoľvek náhradu prijatú v súlade s článkom 52 uvedeného nariadenia.
Článok 3
Dočasný režim
1. Tento článok sa uplatňuje bez ohľadu na prílohu IV, kapitolu 5 aktu o pristúpení a bez ohľadu na články 20 a 214 nariadenia Rady (EHS) č. 2913/92 z 12. októbra 1992 ustanovujúceho colný zákon spoločenstva( [8]);
2. Výrobky uvedené v článku 4 ods. 5, ktoré do 1. mája 2004 boli vo voľnom obehu v spoločenstve pätnástky alebo v novom členskom štáte a dňa 1. mája 2004 sú dočasne uskladnené alebo v rámci jedného z colných konaní, alebo postupov uvedených v článku 4 ods. 15 písm. b) a ods. 16 písm. b) až g) nariadenia (EHS) č. 2913/92 v rozšírenom spoločenstve, alebo ktoré sú v štádiu prepravy po vybavení vývozných formalít v rámci rozšíreného spoločenstva podliehajú dovoznému clu erga omnes uplatňovanému v deň prepustenia do voľného obehu.
Prvý pododsek sa neuplatňuje na výrobky vyvážané zo spoločenstva pätnástky, ak dovozca predloží dôkaz, že v krajine vývozu nežiadal na výrobky žiadnu vývoznú náhradu. Na žiadosť dovozcu vývozca zabezpečí potvrdenie na vývoznej deklarácii od kompetentného orgánu, že na výrobky sa v krajine vývozu nežiadala vývozná náhrada.
3. Výrobky uvedené v článku 4 ods. 5 dovážané z tretích krajín, ktoré 1. mája 2004 podliehajú v novom členskom štáte aktívnemu zušľachťovaciemu styku uvedenému v článku 4 ods. 16 písm. d) alebo dočasnému dovozu uvedenému v článku 4 ods. 16 písm. f) nariadenia (EHS) č. 2913/92 a ktoré boli prepustené do voľného obehu v uvedený deň alebo po uvedenom dni, sa ukladá dovozné clo uplatňované v deň prepustenia do režimu voľného obehu na výrobky pochádzajúce z tretích krajín.
Článok 4
Poplatky za tovar vo voľnom obehu
1. Bez ohľadu na prílohu IV, kapitolu 4 aktu o pristúpení a pokiaľ sa na národnej úrovni neuplatňujú prísnejšie právne predpisy, držiteľom nadbytočných zásob výrobkov vo voľnom obehu k 1. máju 2004 ukladajú nové členské štáty poplatky.
2. S cieľom určenia nadbytočných zásob jednotlivých držiteľov musia nové členské štáty vziať do úvahy najmä:
a) priemerné zásoby dostupné v rokoch pred pristúpením;
b) obchodné toky v rokoch pred pristúpením;
c) okolnosti, za ktorých boli zásoby vytvorené.
Pojem nadbytočné zásoby sa uplatňuje na výrobky dovážané do nových členských štátov alebo na výrobky s pôvodom v nových členských štátoch. Pojem nadbytočné zásoby sa uplatňuje aj na výrobky určené pre trh nových členských štátov.
Evidencia zásob sa vykonáva na základe Kombinovanej nomenklatúry platnej k 1. máju 2004.
3. Výška poplatku uvedeného v odseku 1 sa určuje podľa erga omnes dovozného cla platného k 1. máju 2004. Príjem z poplatku vybraného národnými orgánmi bude určený národnému rozpočtu nového členského štátu.
4. Kvôli zabezpečeniu správneho uplatňovania poplatku uvedeného v odseku 1 nové členské štáty bezodkladne vykonajú inventarizáciu zásob, ktoré sú k dispozícii k 1. máju 2004. Na tento účel najneskôr do 31. júla 2004 oznámia nové členské štáty Komisii množstvo výrobkov v nadbytočných zásobách, okrem tých množstiev vo verejných zásobách, ktoré sú uvedené v článku 5.
5. Tento článok sa uplatňuje na výrobky nasledovných číselných znakov KN:
- v prípade Cypru:
02044310, 02062991, 04081180, 16023211, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1007, 1108, 1509, 1510, 1517, 170230 [9], 170240 [10], 170290 [11], 19019099, 20031020, 20031030, 21069098 [12],
- v prípade Českej republiky:
02013000, 02023090, 02062991, 02031110, 02032110, 02071410, 02071460, 02071470, 02072710, 04081180, 04089180, 16023211, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [13], 170240 [14], 170290 [15], 180620, 19019099, 20031020, 20031030, 200820, 200911, 200912, 200919, 200940, 21069098 [16],
- v prípade Estónska:
02013000, 02023090, 02043000, 02044310, 02062991, 02031110, 02032110, 02071410, 02071450, 02071460, 02071470, 02072710, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [17], 170240 [18], 170290 [19], 180620, 19019099, 20031020, 20031030, 200911, 200912, 200919, 200940, 200971, 200979, 21069098 [20],
- v prípade Maďarska:
02013000, 02023090, 02043000, 02044310, 02062991, 02031110, 02032110, 02071410, 02071460, 02071470, 040210, 040221, 040510, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 110210, 110220, 1103, 1104, 1107, 1108, 1509, 1510, 1517, 170230 [21], 170240 [22], 170290 [23], 180620, 20031020, 20031030, 21069098 [24],
- v prípade Lotyšska:
02013000, 02023090, 02043000, 02044310, 02062991, 02071290, 02071410, 02071460, 02071470, 02072710, 04081180, 04089180, 040210, 040221, 040510, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [25], 170240 [26], 170290 [27], 180620, 19019099, 20031020, 20031030, 200911, 200919, 21069098 [28],
- v prípade Litvy:
02013000, 02023090, 02043000, 02044310, 02062991, 02031110, 02032110, 02071410, 02071460, 02071470, 02072710, 040210, 040221, 040510, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [29], 170240 [30], 170290 [31], 19019099, 200290, 20031020, 20031030, 200820, 200911, 200912, 200919, 200940, 21069098 [32],
- v prípade Malty:
02023090, 02043000, 02044310, 04081180, 04089180, 02062991, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [33], 170240 [34], 170290 [35], 180620, 20031020, 20031030, 21069098 [36],
- v prípade Poľska:
02013000, 02023090, 02031110, 02032110, 02043000, 02044310, 02062991, 040210, 040221, 040510, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [37], 170240 [38], 170290 [39], 20031020, 20031030, 200820,
- v prípade Slovenska:
02013000, 02023090, 02062991, 02031110, 02032110, 02071410, 02071460, 02071470, 02072710, 04081180, 04089180, 16023211, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [40], 170240 [41], 170290 [42], 180620, 19019099, 20031020, 20031030, 200820, 200911, 200912, 200919, 200940, 21069098 [43],
- v prípade Slovinska:
02013000, 02023090, 02043000, 02044310, 02062991, 02031110, 02032110, 02071210, 02071290, 02071410, 02071460, 02071470, 04081180, 04089180, 16023211, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [44], 170240 [45], 170290 [46], 20031020, 20031030, 200820, 200911, 200912, 200919, 200940, 21069098 [47].
Pokiaľ sa číselný znak KN vzťahuje na výrobky, v prípade ktorých dovozné clo v odseku 3 nie je rovnaké, inventarizácia zásob uvedená v odseku 4 sa vykonáva pre každý výrobok alebo skupinu výrobkov, ktoré podliehajú rozdielnemu dovoznému clu.
6. Komisia môže do zoznamu podľa odseku 5 ďalšie výrobky pridať alebo môže výrobky zo zoznamu odobrať.
Článok 5
Sčítanie verejných zásob
Najneskôr do 31. júla 2004 oznámia jednotlivé členské štáty zoznam a množstvá tovaru, ktoré sú vo verejných zásobách v uvedených členských štátoch, ako je stanovené v prílohe IV, kapitole 4 aktu o pristúpení.
Článok 6
Štátne hmotné rezervy
Zásoby uvedené v článku 4 ods. 4 a článku 5 nezahŕňajú štátne hmotné rezervy, ktoré môžu byť vytvorené novými členskými štátmi. Nové členské štáty informujú na účely stanovenia rovnováhy zásob spoločenstva o všetkých zmenách štátnych hmotných rezerv spolu s podmienkami regulujúcimi zmeny.
Článok 7
Opatrenia v prípade nezaplatenia poplatkov
Ak má ktorýkoľvek členský štát podozrenie, že poplatky ustanovené v článkoch 3 a 4 neboli v prípade určitého výrobku zaplatené, informuje o tom príslušný členský štát, aby mu umožnil prijať vhodné opatrenia.
Článok 8
Dôkaz o nezaplatení náhrad/výrobnej náhrady
Výrobky, na ktoré je deklarácia pre vývoz do tretích krajín prijatá novými členskými štátmi v období od 1. mája 2004 až 30. apríla 2005, sa môžu uchádzať o vývoznú náhradu alebo o náhradu na základe jedného z postupov uvedených v článkoch 4 a 5 nariadenia Rady (EHS) č. 565/80 [48] za podmienky, že sa preukáže, že ohľadom uvedených výrobkov alebo ich zložiek ešte nebola vyplatená žiadna vývozná náhrada.
Článok 9
Zákaz dvojitého vyplácania náhrad
Žiadny výrobok nie je oprávnený na viac ako jednu vývoznú náhradu. Žiadny výrobok, na ktorý bola vyplatená vývozná náhrada, nie je oprávnený získať výrobnú náhradu, ak sa používa pri výrobe výrobkov uvedených v prílohe I nariadenia Komisie (ES) č. 1722/93 [49] alebo v prílohe I nariadenia (ES) č. 1265/2001 [50].
Článok 10
Nadobudnutie účinnosti
Toto nariadenia nadobúda účinnosť podľa a v deň nadobudnutia platnosti Zmluvy o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska k Európskej únii.
Bude sa uplatňovať do 30. apríla 2007.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 10. novembra 2003